
R E F E R A T   D E   A P R O B A R E
[bookmark: _Hlk189646857][bookmark: _Hlk189645944][bookmark: _Hlk40339472][bookmark: _Hlk118194457]privind  aprobarea Devizului general, actualizat conform prevederilor Legii nr. 141/2025, pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ
 DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA, OBIECT 1- CENTRALĂ TERMICĂ”


În conformitate cu prevederile art. II, pct. 42 din Legea nr. 141/2025 privind unele  măsuri fiscal-bugetare, cu modificările și completările ulterioare, ”cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, iar nivelul acesteia este 21%”.
[bookmark: _Hlk207210216]Având în vedere că, la data intrării în vigoare a Legii nr. 141/2025, lucrările la obiectivul de investiții ”OBIECT 1- CENTRALĂ TERMICĂ” nu au fost finalizate, se impune actualizarea  restului de executat în  conformitate prevederilor acestui act normativ.
[bookmark: _Hlk207793569][bookmark: _Hlk207793596]Astfel, valoarea totală a restului de executat este de 53.394.055,45 lei (cu T.V.A.), respectiv 44.163.865,98 lei (fără T.V.A.), din care C+M = 23.164.105,46 lei (cu T.V.A.), respectiv 19.143.888,81 lei (fără T.V.A.).	
Pentru stabilirea valorii totale de finanțare a obiectivului de investiții a fost elaborat Devizul general, actualizat conform prevederilor Legii nr.141/2025, deviz care cuprinde atât valorile cheltuielilor  decontate (cu T.V.A. la cota de 19%), cât și cele care urmează să se deconteze ( cu T.V.A. la cota de 21%).
Față de cele de mai sus, valoarea totală a Devizului general, actualizat conform prevederilor Legii nr. 141/2025, devine 61.501.921,62 lei (cu T.V.A.), respectiv 50.980.812,30 lei (fără T.V.A.), din care C+M = 25.612.402,69 lei (cu T.V.A.), respectiv 21.201.281,44 lei (fără T.V.A.).	
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat conform prevederilor Legii nr. 141/2025, pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA, OBIECT 1- CENTRALĂ TERMICĂ” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025  privind unele măsuri fiscal-bugetare, cu modificările și completările ulterioare, precum și ale  art.129 alin. (2)  lit. d), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

